《富沙水后次壁间韵》
宋代·胡仲弓

聚落成墟空白烟，乱鸦飞绕夕阳边。
大江东去有遗恨，流水西来无渡船。
青女魂游花委地，王孙肠断草连天。
一樽欲酹故人酒，知是瑶池第几仙。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。